не мно́зи, єли́цы то́чію су́ть соверше́нные лю́ди, ислове́сные, къ бг҃у сп҃си́телю мы́сль, и съ ни́мъ сро́дство имѣ́ти тща́тся: и сіѐ дѣла́ми и добродѣ́тельнымъ житіе́мъ показу́ютъ, мно́жайшіи же ѿ люде́й, безу́мніи душе́ю, бж҃е́ственное ѻ́ное и безсме́ртное сыноположе́ніе ѡста́вивше, къ ме́ртвому, и бѣ́дственному, и маловре́менному сро́дству тѣле́сному уклони́вшеся, я́кѡ безслове́сніи, му́дрствуя плотска̂я, и ѿ сласте́й разжиза́яся, ѿлуча́ютъ са́ми себѐ ѿ бг҃а, и низво́дятъ ду́шу съ нб҃съ въ про́пасть ѿ нбс̑ныхъ єя̀ жела́ній